Tiina Andreasen

Tiina Andreasen (s. 15. lokakuuta 1977 Rauma) on suomalainen pesäpalloilija. Hän on pelannut naisten Superpesiksessä 365 runko- ja loppusarjaottelua sekä pudotuspelejä.

Andreasen pelasi raumalaisseura Feran joukkueessa suomensarjaa kaudella 1993 ja ykköspesistä kaudesta 1994 alkaen. Superpesiksessä hän pelasi kaudella 1999 sekä kausina 2002–2011 ja 2013–2015. Kauteen 2010 saakka hänen seuransa oli Fera, ja kaudesta 2011 alkaen sama joukkue pelasi nimellä Rauman Lukko. Andreasen sijoittui Superpesiksen runkosarjan lyöjätilastossa kymmenenneksi kaudella 2005, jolloin hän löi 2 + 28 juoksua, ja kaudella 2014, jolloin hän löi 34 juoksua. Hän saavutti SM-pronssia vuonna 2015.

Andreasenilla on kolme lasta, joista Julia Valtanen pelaa pesäpalloa ja on keihäänheiton SM-mitalisti. Kummityttö Jasmin Andreasen on myös pesäpalloilija.

Lähteet 

Suomalaiset pesäpalloilijat
Vuonna 1977 syntyneet
Elävät henkilöt